Я лічу, што трэба проста настроіцца на стратэгічную працу. Пройдуць дэмакратычныя выбары — усё роўна трэба з людзьмі працаваць, адразу яны ж не зменяцца. Вельмі доўгі час і дэнацыяналізацыя, і саветызацыя рабілі сваю справу. Таму працы многа, і трэба спакойна да гэтага ставіцца. І я лічу, што таксама трэба на ўладу пералажыць адказнасць у пэўным сэнсе, каб яна не казала, ну вось бачыце: няма каго выбраць — на выбарах, на якіх яна не лічыць галасы. Таму ўлада нясе адказнасць за тое, што ёсць, і апазіцыя нясе. Я вельмі шкадую, што мы не змаглі кансалідавацца ўжо другі раз. У 2001 годзе быў адзіны кандыдат, у 2006 — быў. А зараз, як і ў 2010, — не.